**Foglalkoztató**

cím

**tárgy: panasz**

Tisztelt …………………………………....!

……………………………………………… által közfoglalkoztatási jogviszony keretében foglalkoztatott közmunkások a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény alapján panasszal élünk …………………………………………………………., mint közfoglalkoztató szervhez, mert nem tesz eleget a törvényben foglalt kötelezettségeinek és nem biztosítja a megfelelő védőfelszerelést/egészséget nem veszélyeztető munkavégzés körülményeit/biztonságos munkavégzés körülményeit.

A Munka Törvénykönyve (Mt.) alapján a munkáltató kötelessége biztosítani az egészséget nem veszélyeztető és biztonságos munkavégzés követelményeit. A 2011. évi CVI. törvény rendelkezése alapján a közfoglalkoztatási jogviszonyra - a törvényben meghatározott eltérésekkel - az Mt. szabályai alkalmazandók. A munkáltatók kötelesek biztosítani az egészséges és biztonságos munkakörülményeket, amelynek keretében a munkáltató felelős az egészséget nem veszélyeztető és biztonságos munkavégzés követelményeinek megvalósításáért, melynek módját - a jogszabályok keretein belül - a munkáltató határozza meg.

A munkáltató feladata, hogy felmérje a lehetséges egészségügyi kockázatokat, a megelőzéshez szükséges védőfelszerelések (a munkavégzés körülményeitől függően munkaeszközök) körét, és azokat a munkavállalók számára folyamatosan és díjmentesen biztosítsa. A munkáltató a munkavédelmi feladatok teljesítésével összefüggésben keletkező költségeket és egyéb terheket nem háríthatja át a munkavállalókra.

A biztonságos munkakörülmények kialakításának fontos eleme, hogy a munkavállalókat tájékoztatni kell a munkáltató által bevezetett intézkedésekről, és az emiatt bevezetett munkaszervezési változtatásokról. A munkáltató a védőfelszereléseket nem csak biztosítani köteles, hanem el is várhatja a munkavállalóktól az óvintézkedések betartását. Az intézkedéseknek azonban mindig indokoltnak és észszerűnek kell lenniük.

Tekintettel arra, hogy

……………………………………………………………………………………………………………………………………………………………………………………………………………………………………………………………………………………………. **kérjük …………………………………, hogy biztosítson ………………………………………………………………… a munkavégzéshez!**

**Kérjük, a panaszunkat a Panasztv. 3. §-ban rögzítettek szerint harminc napon belül szíveskedjék kivizsgálni és a kivizsgálás eredményéről és a megtett intézkedésről vagy azok mellőzéséről – az indokok megjelölésével – szíveskedjék bennünket haladéktalanul értesíteni!**

...........................helység…………év……hó…….nap

……………………………………………………..

aláírás